Komission lausunto EY:n perustamissopimuksen 251 artiklan 2 kohdan c) alakohdan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston direktiiviksi antamiseksi sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta sekä Euroopan parlamentin ja neuvoston direktiiviksi antamiseksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun direktiivin 77/780/ETY muuttamisesta, komission ehdotusta muuttava EY:n perustamissopimuksen 250 artiklan 2 kohdan nojalla esittämä /* KOM/2000/0333 lopull. - COD 98/0252 - COD 98/0253 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON DIREKTIIVIKSI antamiseksi sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta sekä EUROOPAN PARLAMENTIN JA NEUVOSTON DIREKTIIVIKSI antamiseksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun direktiivin 77/780/ETY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 1. Johdanto EY:n perustamissopimuksen 251 artiklan 2 kohdan c alakohdassa määrätään, että komissio antaa lausunnon Euroopan parlamentin toisessa käsittelyssä esittämistä tarkistuksista. Komissio esittää jäljempänä lausunnon kahdesta parlamentin ehdottamasta tarkistuksesta. 2. Taustaa 1. Komissio antoi 21. syyskuuta 1998 ehdotuksen Euroopan parlamentin ja neuvoston direktiiviksi sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta sekä ehdotuksen neuvoston direktiiviksi luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta annetun direktiivin 77/780/ETY muuttamisesta (KOM (1998)461 - 1998/0252/COD - 1998/0253/COD). 2. Neuvosto aloitti ehdotusten käsittelyn 19. lokakuuta 1998. 3. Talous- ja sosiaalikomitea antoi 19. tammikuuta 1999 pidetyssä täysistunnossa myönteisen lausunnon komission ehdotuksista. 4. Euroopan keskuspankki antoi lausuntonsa 18. tammikuuta 1999. 5. Euroopan parlamentti antoi (ensimmäisessä käsittelyssä) 15. huhtikuuta 1999 lainsäädäntöpäätöslauselman, johon sisältyy 25 tarkistusta (PE A4-156/99). 6. Neuvosto vahvisti yhteisen kannan 29. marraskuuta 1999. 7. Euroopan parlamentti teki 11. huhtikuuta 2000 neuvoston vahvistamaan yhteiseen kantaan tarkistuksia, jotka ovat tämän tiedonannon kohteena. 3. Komission ehdotusten tarkoitus Tämän ehdotuksen päätarkoitus on luoda Euroopan unioniin yhdenmukaiset yhtenäismarkkinat sähköisen rahan tarjoamista varten. Ehdotuksessa käsitellään ainoastaan muiden kuin pankkien liikkeeseenlaskemaan sähköiseen rahaan liittyvää sääntelyä ja toiminnan vakauden valvontaa. On selvää, että myös perinteisillä luottolaitoksilla on jatkossa merkittävä asema näillä vähittäisrahoituspalvelujen markkinoilla, joten sähköistä rahaa liikkeeseenlaskeviin laitoksiin on asianmukaisella tavalla sovellettava esimerkiksi toimiluvan myöntämiseen, pääomavaatimuksiin ja valvontaan liittyvää vapaata liikkuvuutta koskevia perussääntöjä noudattaen vastavuoroisen tunnustamisen periaatetta ja ottaen huomioon valvontajärjestelmän, jonka alaisia nämä laitokset ovat. Ehdotuksessa muutetaan ensimmäiseen pankkidirektiivin sisältyvää luottolaitoksen määritelmää, jotta laitokset jotka eivät halua ryhtyä täysimittaiseen pankkitoimintaan, voivat laskea liikkeeseen sähköistä rahaa noudattaen muihin luottolaitoksiin sovellettavia perussääntöjä. Näin edistetään kaikkien yhteisön alueella toimivien luottolaitosten harmonista kehitystä erityisesti sähköisen rahan liikkeeseenlaskun osalta ja vältetään sähköisen rahan liikkeeseenlaskijoiden välisen kilpailun vääristyminen myös rahapoliittisten vaatimusten osalta. 4. Komission lausunto Euroopan parlamentin tekemistä tarkistuksista 4.1 Yleisiä huomautuksia Parlamentin kaksi tarkistusta eivät liity asiasisältöön, vaan selventävät kohtaa, joka on jo mainittu yhteisessä kannassa: haltijalta käyttämättä jäänyt sähköinen raha on lunastettava nimellisarvoisena eli liikkeeseenlaskuvaluutan arvoa ei saa alentaa. 4.2 Euroopan parlamentin tarkistukset Kyseiset tarkistukset koskevat seuraavaa kahta seikkaa: - seuraavan uuden johdanto-osan 9a kappaleen lisääminen: "Lunastamisessa on aina käytettävä nimellisarvoa"; - 3 artiklan 1 kohdan muuttaminen samasta syystä seuraavasti: "1. Sähköisen rahan haltija voi voimassaoloaikana pyytää liikkeeseenlaskijaa lunastamaan sen nimellisarvoon metallirahoina tai seteleinä tai tilisiirtona ilman muita kuluja kuin ne, joita kyseisen toimen toteuttaminen ehdottomasti edellyttää". 5. Päätelmät Tarkistukset eivät muuta asiasisältöä, joten komissio voi hyväksyä ne. EY:n perustamissopimuksen 250 (2) artiklan mukaisesti komissio tarkistaa ehdotuksensa ylläolevan mukaisesti.